Nafarroako Parlamentuko Mahaiak, 2017ko abenduaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkeztutako galdera, jakiteko ea Siemens Gamesa enpresak murriztapenen bat edo kenkariren bat aplikatu duen I+G+B arloan edo enplegu-sorkuntzan egindako inbertsioengatik.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko abenduaren 11n

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Arantxa Izurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun diezaion:

Siemens Gamesa enpresak iragarri du 107 langile kaleratuko dituela Nafarroako zentroetatik. Hori ikusita, honako galdera honi idatziz erantzutea eskatzen dut:

– Siemens Gamesa enpresak murriztapenen bat edo kenkariren bat aplikatu al du I+G+B arloan edo enplegu-sorkuntzan egindako inbertsioengatik?

Iruñean, 2017ko azaroaren 24an

Foru parlamentaria: Arantxa lzurdiaga Osinaga